Blaze7451/Wiki-th-20250601 huggingface dataset:
หมีเท็ดดี้

หมีเท็ดดี บางแห่งสะกด เท็ดดี้ (Teddy bear) คือ ตุ๊กตาหรือของเล่นรูปหมีสำหรับเด็ก ซึ่งมักเป็นของขวัญโดยแฝงนัยให้เด็กมีความอดทนและเข้มแข็ง โดยเฉพาะสำหรับเด็กที่กำลังเจ็บป่วย ไม่สบาย ในปัจจุบันมีการจัดจำหน่ายเป็นคอลเล็กชันของหมีเท็ดดี และมักมีราคาแพง พิพิธภัณฑ์หมีเท็ดดีแห่งแรกของโลกตั้งขึ้นในปี ค.ศ. 1984 ณ เมืองแฮมป์เชอร์ แคว้นอังกฤษ สหราชอาณาจักร

**ที่มาของชื่อ**
การ์ตูนต้นฉบับของแบร์รีแมน
ชื่อของหมีเท็ดดีตั้งขึ้นโดยได้แรงบันดาลใจจากเรื่องราวของทีโอดอร์ โรเซอเวลต์ (ชื่อเล่นคือ "เท็ดดี") ซึ่งขณะนั้นเป็นประธานาธิบดีของสหรัฐอเมริกา และชอบการล่าสัตว์มาก เรื่องเกิดขึ้นเมื่อรูสเวลท์ออกล่าสัตว์ที่มิสซิสซิปปีในปี ค.ศ. 1902 โดยขณะนั้นมีจุดประสงค์เพื่อล่าหมีดำพันธ์ลุยเซียนา ในการล่าสัตว์ครั้งนั้นกลุ่มผู้ติดตามของ "เท็ดดี" สามารถจับลูกหมีดำพันธุ์ลุยเซียนาได้ตัวหนึ่ง และได้นำไปให้เท็ดดี อย่างไรก็ตามเท็ดดีได้ปฏิเสธที่จะฆ่าหมีที่น่าสงสารตัวนั้น และกล่าวว่า "นี่ไม่ใช่สิ่งที่นักกีฬาเขาทำกัน" จากเหตุการณ์นั้นทำให้ลูกหมีตัวนั้นได้รับชื่อว่า "หมีของเท็ดดี" (Teddy's Bear) และนักวาดการ์ตูนชื่อ คลิฟฟอร์ด แบร์รีแมน แห่งหนังสือพิมพ์ วอชิงตันโพสต์ ได้นำภาพการ์ตูนนี้ลงตีพิมพ์ในวันต่อมา ซึ่งก็คือวันที่ 16 พฤศจิกายน ค.ศ. 1902
อนึ่ง ในประเทศอังกฤษ ใครที่มีชื่อว่าเท็ดดี มักจะถูกล้อเลียนว่าเป็นหมี เช่น เทดดี เชริงงัม อดีตผู้เล่นในฟุตบอลทีมชาติอังกฤษของทอตนัมฮอตสเปอร์ และแมนเชสเตอร์ยูไนเต็ด ก็มักถูกนักข่าวเรียกว่าเป็น "น้าหมี" เป็นต้น

**บ้านหมี**
บ้านหมีเท็ดดี หรือเรียกสั้น ๆ ว่า บ้านหมี (Teddy House) หมายถึงร้านค้าที่ขายคอลเล็กชั่นหมีเท็ดดีอย่างเป็นทางการ นอกจากจะขายหมีเท็ดดีแล้ว ยังขายเสื้อผ้าสำหรับหมีเท็ดดีอีกด้วย

**ในประเทศไทย**
ขณะนี้ความนิยมตุ๊กตาหมีในประเทศไทยมีมากขึ้น จึงมีผู้หันมาทำธุรกิจเกี่ยวกับตุ๊กตาหมี ซึ่งมีเว็บไซต์ที่เปิดจำหน่ายสินค้าตุ๊กตาหมีเพิ่มขึ้นหลายแห่ง และมีผู้ประกอบการอิสระที่จำหน่ายตุ๊กตาหมีโดยเฉพาะ ที่ไม่ได้มีแต่ในห้างสรรพสินค้าเท่านั้น ของขวัญรับปริญญาที่เป็นตุ๊กตาหมีก็เป็นที่นิยม นอกเหนือจากการให้ช่อดอกไม้

**อ้างอิง**

**แหล่งข้อมูลอื่น**
  บทความเกี่ยวกับหมีดำพันธุ์ลุยเซียนา โดย National Geographic -  โฮมเพจหมีเท็ดดี ของเยอรมนี มีกระดานสนทนาด้วย -  โฮมเพจหมีเท็ดดี โดย เกรกอรี นอวิช -  ความเป็นมาของ ตุ๊กตาหมี เทดดี้แบร์-  เอลวิส เพรสลีย์กับเพลงเท็ดดีแบร์ date=2006-12-16 -  เกร็ดน่ารู้ เพลง เทดดี้แบร์ ปิกนิก date=2007-01-07 -  ประวัติหมีเท็ดดี
หมวดหมู่:ตุ๊กตา
หมวดหมู่:ของเล่น
หมวดหมู่:สิ่งประดิษฐ์ของสหรัฐ
ตุ๊กตา

ตุ๊กตา
ตุ๊กตา เป็นของเล่นสำหรับเด็ก ซึ่งอาจเป็นรูปร่างของคน สัตว์ หรือตัวละครในนิยายที่ไม่มีอยู่จริง มักทำจากผ้าหรือพลาสติก โดยส่วนใหญ่นิยมทำมาในรูปแบบของเล่นมากกว่าหรือของตกแต่งสถานที่
เชื่อว่า ตุ๊กตามีที่มาจากเทวรูปหรือรูปเคารพตั้งแต่ยุคก่อนประวัติศาสตร์ ตุ๊กตาในยุคแรกจะเป็นมนุษย์ขนาดเล็ก ไม่มีความน่ารักเหมือนเช่นปัจจุบัน ต่อมายุคอียิปต์โบราณ เด็ก ๆ ได้นำเอารูปเคารพเหล่านี้มาเล่น จึงหวั่นว่าเป็นการลบหลู่สิ่งศักดิ์สิทธิ์ จึงมีการเปลี่ยนมาเป็นตุ๊กตาแทน ในราว 500 ปีก่อนคริสตกาล ในยุคกรีกโบราณและโรมัน จึงมีตุ๊กตาที่แขนขาขยับได้ และมีผมที่ทำมาจากเส้นผมมนุษย์จริง ๆ โดยตุ๊กตาที่มีรูปลักษณ์เหมือนเด็กเล็กหรือเด็กทารกมีขึ้นในราว 300 ปีก่อนคริสตกาล ในยุคกรีกโบราณ

**ตุ๊กตาที่มีชื่อเสียง**
 บาร์บี้- บลายธ์- แบรตซ์- หมีเท็ดดี้- ตุ๊กตาไล่ฝน- ตุ๊กตารัสเซีย- ตุ๊กตาลูกเทพ- ตุ๊กตาญี่ปุ่น- ตุ๊กตากระดาษ- ตุ๊กตายาง- ตุ๊กตาไทย

**อ้างอิง**


หมวดหมู่:ของเล่น
นิเสธ

นิเสธ มีความหมายพื้นฐานคือผลที่ได้จากการเปลี่ยนค่าความจริงของประโยค ไปเป็นตรงกันข้าม  การทำให้เป็นนิเสธคือการดำเนินการสำคัญที่ใช้ในตรรกศาสตร์ คณิตศาสตร์ และไวยากรณ์

**ตรรกศาสตร์และคณิตศาสตร์**
ในตรรกศาสตร์ ตัวดำเนินการนิเสธ คือตัวดำเนินการเอกภาคทางตรรกศาสตร์ ที่กลับค่าความจริงของตัวถูกดำเนินการ
นิเสธของประโยค p สามารถเขียนได้หลายแบบ อาทิ ¬p, −p, ~p, Np, p′, p̅, !p ทั้งหมดนี้อ่านว่า "เป็นไปไม่ได้ที่ p" หรือ "p ไม่จริง"
~p จะจริง ก็ต่อเมื่อ p เป็นเท็จ ตัวอย่างเช่น ถ้า p แทนประโยคว่า "วันนี้เป็นวันเสาร์" นิเสธของ p หรือ ~p คือประโยคที่ว่า "วันนี้ไม่เป็นวันเสาร์"
ในตรรกศาสตร์แบบฉบับ นิเสธซ้อนหมายถึงการยืนยัน นั่นคือ p สมมูลกับ ~(~p) แต่ในตรรกศาสตร์สหัชญาณนิยม ~~p เป็นประโยคที่มีน้ำหนักอ่อนกว่า p  อย่างไรก็ตาม p และ ~p นั้นสมมูลกัน
การทำให้เป็นนิเสธเชิงตรรกศาสตร์สามารถนิยามได้ด้วยตัวดำเนินการอื่น ๆ เช่น ~p สามารถนิยามได้ว่าเป็น p → F เมื่อ → คือแทนตัวดำเนินการเงื่อนไข และ F แทนค่าความจริง "เท็จ"  ในทางกลับกัน เราสามารถนิยาม F ว่าเป็น p & ~p เมื่อ p เป็นประพจน์ใด ๆ และ & คือการเชื่อมเชิงตรรกศาสตร์ (logical conjunction) ทั้งนี้เนื่องจากเราจัดว่าข้อขัดแย้งใด ๆ จะเป็นเท็จ แม้ว่าแนวคิดนี้จะใช้ได้กับตรรกศาสตร์แบบฉบับและตรรกศาสตร์สหัชญาณนิยม แต่ใช้ไม่ได้กับตรรกศาสตร์บราซิลที่ข้อขัดแย้งไม่จำเป็นต้องเป็นเท็จเสมอไป ในตรรกศาสตร์แบบฉบับเรายังมีอีกหนึ่งเอกลักษณ์: p → q สามารถนิยามได้เป็น ~p ∨ q เมื่อ ∨ เป็นการเลือกเชิงตรรกศาสตร์
ในเชิงพีชคณิต การนิเสธทางตรรกศาสตร์นั้น เทียบเท่ากับ ส่วนเติมเต็ม ในพีชคณิตแบบบูล (สำหรับตรรกศาสตร์แบบฉบับ) หรือพีชคณิตเฮย์ทิง (สำหรับตรรกศาสตร์สหัชญาณนิยม)

**ไวยากรณ์**
ในด้านไวยากรณ์ นิเสธ เป็นสิ่งที่เปลี่ยนประโยคบอกเล่าให้กลายเป็นประโยคปฏิเสธ คำนามและคำกริยาสามารถถูกทำให้เป็นปฏิเสธได้โดยการเติมคำคุณศัพท์ (There is no walrus) คำสรรพนาม (Nobody is the walrus) หรือคำกริยาวิเศษณ์ (I never was the walrus) ที่มีความหมายเชิงปฏิเสธเข้าไปในประโยค
ในภาษาอังกฤษ คำกริยาส่วนใหญ่ยกเว้น be, have หรือคำกริยาที่ประกอบด้วย be, have, do อยู่ในตัวเองแล้ว ต้องอาศัยกริยาช่วย do มาใช้เพื่อเติมนิเสธ not เข้าไป และสามารถย่อเป็น n't ได้ ตัวอย่างเช่น- I have a walrus. - I haven't a walrus. (ปัจจุบันพบการเขียนลักษณะนี้น้อยมาก แต่ถือว่ายังสามารถใช้ได้) - I don't have a walrus.
ในภาษาอังกฤษกลาง not สามารถเติมท้ายกริยาได้ทุกคำ- I see not the walrus.
แต่ในภาษาอังกฤษปัจจุบัน ไม่ได้มีการใช้เช่นนั้นอีกแล้ว จะใช้กริยาช่วย do หรือ be เข้ามา- I do not see the walrus. - I am not seeing the walrus. - I have not seen the walrus. 
ส่วนคำกริยา do จะต้องใช้กริยาช่วย do เช่นกัน คือ- ใช้ The walrus doesn't do tricks 
แทนที่ - The walrus doesn't tricks. 
หมวดหมู่:ตรรกศาสตร์
หมวดหมู่:ไวยากรณ์
เอ็มเพก

เอ็มเพกโลโก้
เอ็มเพก
Moving Picture Experts Group หรือ MPEG (นิยมอ่าน เอ็มเพก) เป็นชื่อกลุ่มนักพัฒนา ระบบมาตรฐานการเข้ารหัสวิดีโอและออดิโอ ของ ISO/IEC โดยมีการเริ่มพัฒนาร่วมกันครั้งแรกเมื่อ พฤษภาคม พ.ศ. 2531 ที่ประเทศแคนาดา โดยสมาชิกของเอ็มเพก ประกอบด้วยบุคคลจากบริษัทพัฒนา นักวิจัยจากศูนย์วิจัยและมหาวิทยาลัย โดยปัจจุบันมีมาตรฐานหลักที่พัฒนาออกมาได้แก่ MPEG-1, MPEG-2, MPEG-3 และ MPEG-4 ซึ่งยังมีมาตรฐานเสริมคือ MPEG-7 และ MPEG-21
มาตรฐานในแวดวงมัลติมีเดียปัจจุบันถูกกำหนดโดยสององค์กรหลักๆ คือ - MPEG (Moving Picture Expert Group)- ITU-T (The ITU Telecommunication Standardization Sector) เป็นหน่วยที่มีหน้าที่ออกมาตรฐานทางโทรคมนาคม ของ ITU (International Telecom Union)
มาตรฐานที่ออกโดย MPEG กับ ITU-T มีบางอย่างซ้อนทับกัน แต่จะยึดตาม MPEG เป็นหลัก ดังนี้

**MPEG-2**
ปี ค.ศ. 1994 มาตรฐาน MPEG-2 ถูกใช้กับดีวีดี ความแตกต่างกับ MPEG-1 ก็มีไม่มากนัก ยกเว้นเรื่องการเข้ารหัส/ถอดรหัสที่ใช้วิธีทันสมัยมากขึ้น

**MPEG-3**
เป็นมาตรฐานที่เตรียมใช้กับ HDTV (High Definition Television หรือโทรทัศน์ความละเอียดสูง) แต่สุดท้ายไม่ได้ใช้ เพราะพบว่าแค่เทคโนโลยี MPEG-2 ที่มีอยู่เดิมเพียงพอสำหรับ HDTV แล้ว

**MPEG-4**
เป็นส่วนขยายของ MPEG-1 เพื่อรับรูปแบบมัลติมีเดียต่างๆ เช่น 3D หรือการเข้ารหัสที่มีประสิทธิภาพมากขึ้น MPEG-4 แบ่งออกเป็นหลายส่วนตามหน้าที่แต่ละส่วน และทาง MPEG จะปล่อยให้ผู้ผลิตซอพท์แวร์เป็นผู้พัฒนาโปรแกรมที่ใช้จริงๆ เอง ไม่จำเป็นต้องตาม MPEG-4 เต็มชุดก็ได้ พัฒนาได้เป็นบางส่วนก็พอ (แบบเดียวกับ MP3 ที่หยิบแต่ส่วนออดิโอไปทำ)
เทคโนโลยีสำคัญใน MPEG-4

**MPEG-4 part 2**
รับผิดชอบกับการจัดการด้านภาพ ฟอร์แมตวิดีโอสำคัญๆ หลายตัวอิมพลีเมนต์ตาม part 2 นี้- DivX- XviD

**MPEG-4 part 3**
รับผิดชอบการจัดการกับเสียง- AAC (Advance Audio Coding)  เป็นการอิมพลีเมนต์ตาม MPEG-4 part 3 โดยแอปเปิล ซึ่งอ้างว่า AAC ที่บิทเรต 96 kbps มีคุณภาพเทียบเท่ากับ MP3 ที่ 128 kbps เทคโนโลยีนี้นำไปใช้กับเพลงที่ขายในร้านจำหน่ายเพลงออนไลน์ iTunes Music Store นามสกุลไฟล์ในฟอร์ตแมตนี้จะเป็น .aac, .mp4 และ .m4a

**MPEG-4 part 10**
จัดการกับการเข้ารหัสวิดีโอระดับสูง (Advance Video Coding)- H.264 - เป็นมาตรฐานที่ซ้อนกับ AVC โดย H.264 เป็นชื่อของ ITU-T และ AVC เป็นชื่อของทาง MPEG เท่านั้นเอง มีความสามารถในการเข้ารหัสวิดีโอที่สูงกว่า MPEG-4 part 2 มาก ปัจจุบันเพิ่งเริ่มนำมาใช้งาน โดยแอปเปิลจะนำไปใช้ใน QuickTime 7 และ MacOSX 10.4 Tiger นอกจากแอปเปิลแล้ว H.264 เริ่มถูกนำไปใช้ในระบบทีวีแบบใหม่ของญี่ปุ่นและยุโรป และฟอร์แมตแผ่นดิสก์ในยุคหน้าทั้ง Bluray กับ HD-DVD
นอกจากนั้นยังมีการนำมาตรฐาน H.264 ไปใช้กับงานด้านกล้องวงจรปิด CCTV โดยเครื่องบันทึกภาพ DVR ใช้คุณสมบัติที่ดีกว่าของมาตรฐานนี้ซึ่งสามารถบีบอัดข้อมูลทั้งภาพและเสียงได้สูงกว่า Mpeg-4 เกือบเท่าตัว ทำให้ประหยัดเนื้อที่ในการบันทึกซึ่งก็เท่ากับว่าสามารถบันทึกข้อมูลภาพและเสียงได้ยาวนานขึ้นกว่าเดิมในขณะที่ใช้เนื้อที่เท่ากันนั่นเอง และยังทำให้อัตราการส่งข้อมูลผ่านระบบเครือข่ายทำได้รวดเร็วยิ่งขึ้นอีกด้วย

**MPEG-21**
เป็นมาตรฐานมัลติมีเดียในอนาคต มุ่งเน้นการใช้งานมัลติมีเดียผ่านเครือข่าย ปัจจุบันอยู่ในสถานะร่าง

**อ้างอิง**
  หนังสือและผลงานวิจัยเกี่ยวกับเอ็มเพก date=2009-09-26 

**แหล่งข้อมูลอื่น**
 เว็บไซต์อย่างเป็นทางการเอ็มเพก date=2008-11-09 - MPEG.org- MPGIF
หมวดหมู่:เทคโนโลยีภาพยนตร์และวิดีโอ
หมวดหมู่:รูปแบบไฟล์คอมพิวเตอร์
ตลาดหลักทรัพย์นิวยอร์ก

NYSE มกราคม พ.ศ. 2548
ตลาดหลักทรัพย์นิวยอร์ก (New York Stock Exchange; อักษรย่อ: NYSE) เป็นตลาดหลักทรัพย์แห่งแรกในนครนิวยอร์ก ประเทศสหรัฐอเมริกา อาคารของตลาดหลักทรัพย์ตั้งอยู่มุมถนนวอลล์สตรีต (Wall Street) จึงมักเรียกกันว่าตลาดหุ้นวอลล์สตรีท อักษรย่อของตลาดหลักทรัพย์นิวยอร์ก คือ NYSE

**ดูเพิ่ม**
 แนสแด็ก (NASDAQ)- ตลาดหลักทรัพย์อเมริกัน (American Stock Exchange, AMEX)- ดัชนีเอสแอนด์พี 500

**อ้างอิง**
นิวยอร์ก
หมวดหมู่:สิ่งก่อสร้างในนครนิวยอร์ก
หมวดหมู่:แมนแฮตตัน
หมวดหมู่:บริษัทบริการทางการเงินที่ก่อตั้งในปี พ.ศ. 2360
หมวดหมู่:บริษัทอเมริกันที่ก่อตั้งในปี พ.ศ. 2360
หมวดหมู่:การควบรวมและเข้าซื้อกิจการในปี พ.ศ. 2549
แนสแด็ก

ตลาดหลักทรัพย์แนสแด็ก (Nasdaq Stock Market, k; Nasdaq ย่อมาจากวลี National Association of Securities Dealers Automated Quotations) เป็นตลาดหลักทรัพย์อเมริกันที่มีฐานในนครนิวยอร์ก ถือเป็นสถานที่ซื้อขายหุ้นที่มีการซื้อขายมากที่สุดในสหรัฐ และอยู่ในอันดับ 2 ของรายการตลาดหลักทรัพย์ตามมูลค่าตามราคาตลาดของการซื้อขายหุ้น เป็นรองเพียงตลาดหลักทรัพย์นิวยอร์ก แพลตฟอร์มแลกเปลี่ยนนี้ถือครองโดยบริษัทแนสแด็ก ที่ถือครองเครือข่ายตลาดหุ้นแนสแด็กนอร์ดิกและหุ้นในสหรัฐบางส่วน กับตราสารสิทธิ โพลของ Gallup ที่มีการสำรวจความคิดเห็นใน ค.ศ. 2022 รายงานว่า ผู้ใหญ่ชาวอเมริกันประมาณ 58% นำเงินของตนไปลงทุนในตลาดหุ้นต่าง ๆ ทั้งหุ้นส่วนบุคคล กองทุนรวม หรือบัญชีวัยเกษียณ 

**เวลาทำการ**
ตลาดหลักทรัพย์แนสแด็กเปิดทำการในเขตเวลาตะวันออกของสหรัฐ
07.00 ถึง 09.30 : การซื้อขายหลักทรัพย์นอกเวลาทำการ (premarket)
09.30 ถึง 16.00 : เวลาทำการปกติ
16.00 ถึง 20.00 : การซื้อขายหลักทรัพย์นอกเวลาทำการ (postmarket)

**อ้างอิง**

**แหล่งข้อมูลอื่น**

หมวดหมู่:ตลาดหลักทรัพย์
หมวดหมู่:บริษัทที่มีฐานในนครนิวยอร์ก
หมวดหมู่:เศรษฐกิจของนครนิวยอร์ก
โครงการจีโนมมนุษย์

โลโก้ของโครงการจีโนมมนุษย์
โครงการจีโนมมนุษย์ (The Human Genome Project; ตัวย่อ: HGP) เป็นอภิมหาโครงการทางเทคโนโลยีชีวภาพ ที่ได้ศึกษาจัดทำแผนที่ของจีโนมของมนุษย์ ซึ่งมีความละเอียดระดับนิวคลีโอไทด์ หรือ คู่เบส เพื่อที่จะวิเคราะตำแหน่งของหน่วยพันธุกรรม หรือ ยีนของมนุษย์

**ประวัติ**
อภิมหาโครงการนี้เริ่มต้นเมื่อ พ.ศ. 2533 โดยการสนับสนุนของ กรมพลังงาน และ สำนักงานสุขภาพแห่งชาติ ของสหรัฐอเมริกา ด้วยทุนวิจัย 3 พันล้านเหรียญ ซึ่งเคยคาดว่าจะใช้เวลาทั้งหมด 15 ปี แต่เนื่องจากความร่วมมือจากนานาประเทศ อีกทั้งความก้าวทางเทคโนโลยีการวิเคราะห์ลำดับเบสและวิทยาการคอมพิวเตอร์ ทำให้ร่างของแผนที่จีโนมเสร็จก่อนเวลาในปี พ.ศ. 2543 (โดยการประกาศอย่างเป็นทางการของนายบิล คลินตัน (ประธานาธิบดีสหรัฐอเมริกาในขณะนั้น) และ นายโทนี่ แบลร์ (นายกรัฐมนตรีสหราชอาณาจักร) เมื่อวันที่ 26 มิถุนายน พ.ศ. 2543 
ประเทศที่ร่วมโครงการ:- ประเทศจีน - ประเทศฝรั่งเศส - ประเทศเยอรมนี - ประเทศญี่ปุ่น - สหราชอาณาจักร- สหรัฐอเมริกา

**แหล่งข้อมูลอื่น**
  ข่าว Human Genome.  Published from 1989 to 2002 by the US Department of Energy, this newsletter was a major communications method for coordination of the Human Genome Project.  Complete online archives are available.- Project Gutenberg hosts e-texts for Human Genome Project, titled Human Genome Project, Chromosome Number # (# denotes 01-22, X and Y).  This information is raw sequence, released in November 2002; access to entry pages with download links is available through http://www.gutenberg.org/etext/3501 for Chromosome 1 sequentially to http://www.gutenberg.org/etext/3524 for the Y Chromosome.  Note that this sequence might not be considered definitive due to ongoing revisions and refinements.  In addition to the chromosome files, there is a  supplementary information file dated March 2004 which contains additional sequence information.-  The HGP information pages-  Ensembl project, an automated annotation system and browser for the human genome-  UCSC genome browser-  Nature magazine's human genome gateway, including the HGP's paper on the draft genome sequence-  Wellcome charitable trust description of HGP date=2005-04-28  "Your Genes, your health, your future".-  ศึกษาเรื่อง Human Genome. ภาค 1: Challenge to Science Educators. ERIC Digest. date=2020-11-28 -  ศึกษาเรื่อง Human Genome. ภาค 2: Resources for Science Educators. ERIC Digest. date=2020-11-28 -  Clinton Tries To Take Credit For Celera's Achievement by David Holcberg date=2005-10-24 
หมวดหมู่:เทคโนโลยีชีวภาพ
คโครงการจีโนมมนุษย์
คโครงการจีโนมมนุษย์
หมวดหมู่:ทฤษฎีการเมือง

หมวดหมู่:ปรัชญาการเมือง
หมวดหมู่:รัฐศาสตร์
หมวดหมู่:สำนักคิด
หมวดหมู่:การเมือง
การเมือง
วิกิพีเดีย:วันนี้ในอดีต/10 เมษายน

10 เมษายน:- พ.ศ. 2401 (ค.ศ. 1858) – ทำการหล่อระฆัง บิกเบน ซึ่งต่อมานำไปติดตั้งในหอนาฬิกาพระราชวังเวสต์มินสเตอร์ในกรุงลอนดอน หลังระฆังเดิมแตกระหว่างการทดสอบ- พ.ศ. 2502 (ค.ศ. 1959) – มกุฎราชกุมารอากิฮิโตะ (ต่อมาคือจักรพรรดิอากิฮิโตะแห่งญี่ปุ่น) เสกสมรสกับมิจิโกะ โชดะ นับเป็นสามัญชนคนแรกที่แต่งงานเข้าราชวงศ์ญี่ปุ่น- พ.ศ. 2513 (ค.ศ. 1970) – พอล แม็กคาร์ตนีย์ประกาศออกจากเดอะบีเทิลส์ ท่ามกลางความไม่ลงรอยทางธุรกิจกับสมาชิกร่วมวง- พ.ศ. 2553 (ค.ศ. 2010) – อากาศยานตูโปเลฟ ตู-154 เอ็ม ของกองทัพโปแลนด์เกิดอุบัติเหตุใกล้กับสโมเลนสค์ ประเทศรัสเซีย ผู้โดยสารทั้ง 96 คน รวมถึงประธานาธิบดีโปแลนด์ แลค กัตชึญสกี เสียชีวิต- พ.ศ. 2562 (ค.ศ. 2019) – นักวิทยาศาสตร์ประจำโครงการกล้องโทรทรรศน์ขอบฟ้าเหตุการณ์ปล่อยภาพถ่ายหลุมดำภาพแรก (ในภาพ) ซึ่งตั้งอยู่ที่ใจกลางดาราจักรเอ็ม 87ดูเพิ่ม: 9 เมษายน – 10 เมษายน – 11 เมษายน
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/11 เมษายน

11 เมษายน:- พ.ศ. 2256 (ค.ศ. 1713) – มีการลงนามความตกลงหลักของสนธิสัญญายูเทรกต์ในนครยูเทรกต์ สาธารณรัฐดัตช์ ซึ่งช่วยยุติสงครามสืบราชบัลลังก์สเปน- พ.ศ. 2411 (ค.ศ. 1868) - อดีตโชกุน โทกูงาวะ โยชิโนบุ (ในภาพ) ยอมจำนนและยกปราสาทเอโดะให้กับกองกำลังของราชสำนัก ถือเป็นการสิ้นสุด 265 ปี ของรัฐบาลเอโดะ - พ.ศ. 2436 (ค.ศ. 1893) - รถไฟสายแรกของสยามออกเดินทางเป็นครั้งแรก ระยะทาง 21 กิโลเมตรจากกรุงเทพมหานครไปสมุทรปราการ- พ.ศ. 2488 (ค.ศ. 1945) – สงครามโลกครั้งที่สอง: กองทัพสหรัฐปลดปล่อยค่ายกักกันบูเคินวัลท์ ใกล้กับไวมาร์ ประเทศเยอรมนี- พ.ศ. 2544 (ค.ศ. 2001) – ในการแข่งขันฟุตบอลโลก 2002 รอบคัดเลือก ออสเตรเลียทำสถิติโลกชนะด้วยคะแนนสูงสุดในการแข่งขันฟุตบอลระหว่างประเทศ โดยชนะอเมริกันซามัวด้วยคะแนน 31–0
ดูเพิ่ม: 10 เมษายน – 11 เมษายน – 12 เมษายน
จดหมายเหตุ – รายชื่อบทความวันนี้ในอดีต
ความน่าจะเป็น

ความน่าจะเป็น คือการวัดหรือการประมาณความเป็นไปได้ว่า บางสิ่งบางอย่างจะเกิดขึ้นหรือถ้อยแถลงหนึ่ง ๆ จะเป็นจริงมากเท่าใด ความน่าจะเป็นมีค่าตั้งแต่ 0 (โอกาส 0% หรือ จะไม่เกิดขึ้น) ไปจนถึง 1 (โอกาส 100% หรือ จะเกิดขึ้น)  ระดับของความน่าจะเป็นที่สูงขึ้น คือความเป็นไปได้มากขึ้นที่เหตุการณ์นั้นจะเกิด หรือถ้ามองจากเงื่อนเวลาของการสุ่มตัวอย่าง คือจำนวนครั้งมากขึ้นที่เหตุการณ์เช่นนั้นคาดหวังว่าจะเกิด
มโนทัศน์เหล่านี้มาจากการแปลงคณิตศาสตร์เชิงสัจพจน์ในทฤษฎีความน่าจะเป็น ซึ่งใช้กันอย่างแพร่หลายในขอบเขตการศึกษาต่าง ๆ เช่น คณิตศาสตร์ สถิติศาสตร์ การเงิน การพนัน วิทยาศาสตร์ ปัญญาประดิษฐ์/การเรียนรู้ของเครื่อง และปรัชญา เพื่อร่างข้อสรุปเกี่ยวกับความถี่ที่คาดหวังของเหตุการณ์ต่าง ๆ เป็นอาทิ ทฤษฎีความน่าจะเป็นก็ยังนำมาใช้เพื่ออธิบายกลไกรากฐานและความสม่ำเสมอของระบบซับซ้อน 

**ดูเพิ่ม**
 ทฤษฎีความน่าจะเป็น- การเรียงสับเปลี่ยน และ การจัดหมู่

**อ้างอิง**

**แหล่งข้อมูลอื่น**
  ความน่าจะเป็นของเหตุการณ์ date=2010-05-27  สคูลเน็ต

หมวดหมู่:ความน่าจะเป็นและสถิติ
หมวดหมู่:จำนวนไร้มิติ
หมวดหมู่:สาขาของคณิตศาสตร์
วิกิพีเดีย:วันนี้ในอดีต/12 เมษายน

12 เมษายน: คืนยูริ; วันนักบินอวกาศในรัสเซีย- พ.ศ. 783 (ค.ศ. 240) – ซาปูร์ที่ 1 ขึ้นครองราชย์เป็นชาห์แห่งจักรวรรดิซาเซเนียน- พ.ศ. 1839 (ค.ศ. 1296) – พญามังราย (ในภาพ) ทรงสถาปนาเวียงเชียงใหม่เป็นราชธานีของอาณาจักรล้านนา- พ.ศ. 2149 (ค.ศ. 1606) – มีพระราชกฤษฎีกาตั้งยูเนียนแจ็กเพื่อเป็นสัญลักษณ์การรวมราชบัลลังก์ โดยรวมการออกแบบของธงชาติอังกฤษและธงชาติสกอตแลนด์- พ.ศ. 2504 (ค.ศ. 1961) –  ยูรี กาการิน นักบินอวกาศชาวโซเวียตเป็นมนุษย์คนแรกที่ขึ้นสู่อวกาศพร้อมกับยาน วอสตอค 3 เคเอ-2 โดยโคจรรอบโลกหนึ่งรอบเป็นเวลา 108 นาที- พ.ศ. 2524 (ค.ศ. 1981) – สหรัฐปล่อย โคลัมเบีย กระสวยอวกาศลำแรก ขึ้นสู่อวกาศจากศูนย์อวกาศเคนเนดี รัฐฟลอริดา
ดูเพิ่ม: 11 เมษายน – 12 เมษายน – 13 เมษายน
จดหมายเหตุ – รายชื่อบทความวันนี้ในอดีต
หมวดหมู่:นักแต่งเพลง

นักแต่งเพลง นักประพันธ์เพลง ทั้งคำร้อง และทำนอง

**หมวดหมู่ที่เกี่ยวข้อง**
 นักดนตรี
หมวดหมู่:การแต่งเพลง
ตแต่งเพลง
หมวดหมู่:บุคคลวงการดนตรี
หมวดหมู่:อาชีพการเขียน
ทฤษฎีความน่าจะเป็น

ทฤษฎีความน่าจะเป็น (Probability theory) มีประวัติเริ่มต้นในคริสศตวรรษที่ 17 ตามหลักฐานเท่าที่ปรากฏ เชอวาลิเยร์ เดอ เมเร (Chevalier de Méré) นักพนันที่มีชื่อในยุคนั้น ได้ประสบปัญหาเรื่องเกมการพนัน ปัญหาสำคัญที่เขายกมามี 2 ปัญหา ปัญหาแรกคือ เดอ เมเร ได้ชนะการพนันในเกมการทอดลูกเต๋า 1 ลูก 4 ครั้ง ซึ้งเขาพนันว่าจะขึ้นแต้ม 6 อย่างน้อย 1 ครั้ง จึงทำให้เขาพนันในการทอดลูกเต๋า 2 ลูก 24 ครั้งว่า จะขึ้นแต้ม 6 ทั้งคู่อย่างน้อย 1 ครั้ง แต่คราวนี้เขาไม่ชนะ จึงไปปรึกษาเรื่องนี้กับ แบลซ ปัสกาล
นักคณิตศาสตร์จะมองความน่าจะเป็นว่าเป็นตัวเลขระหว่างศูนย์กับหนึ่ง ที่กำหนดให้กับ "เหตุการณ์" (ความน่าจะเป็นที่เท่ากับ 0 ก็คือไม่มีโอกาสที่เหตุการณ์นั้นจะเกิดขึ้น แต่ถ้าความน่าจะเป็นเท่ากับ 1 แสดงว่าเหตุการณ์เหล่านั้นเกิดขึ้นได้อย่างแน่นอน) ที่เกิดขึ้นแบบสุ่ม ความน่าจะเป็น  ถูกกำหนดให้กับเหตุการณ์  ตามสัจพจน์ของความน่าจะเป็น
ความน่าจะเป็นที่เหตุการณ์  จะเกิดขึ้น เมื่อ กำหนด ให้อีกเหตุการณ์  เกิดขึ้น เรียกว่าความน่าจะเป็นมีเงื่อนไข ของ  เมื่อให้  โดยค่าความน่าจะเป็นคือ  (เมื่อ  ไม่เป็นศูนย์) ถ้าความน่าจะเป็นมีเงื่อนไขของ  เมื่อให้  มีค่าเช่นเดียวกับความน่าจะเป็น (แบบไม่มีเงื่อนไข) ของ  เราจะกล่าวว่าเหตุการณ์  และ  เป็นเหตุการณ์ที่เป็นอิสระต่อกันเชิงสถิติ เราจะสังเกตได้ว่าความสัมพันธ์นี้เป็นความสัมพันธ์สมมาตร ทั้งนี้เนื่องจากการเป็นอิสระต่อกันนี้เขียนแทนได้เป็น
แนวคิดหลักของทฤษฎีความน่าจะเป็นคือตัวแปรสุ่มและการแจกแจงความน่าจะเป็น โปรดดูบทความหลักสำหรับข้อมูลเพิ่มเติม
ทฤษฎีความน่าจะเป็นมีหลายแนวคิด แนวคิดหนึ่งที่ได้รับความนิยมมากในสาขาปัญญาประดิษฐ์ และเศรษฐศาสตร์คือ ทฤษฎีความน่าจะเป็นแบบเบส์

**แหล่งข้อมูลอื่น**
  ทฤษฎีความน่าจะเป็น date=2007-01-10  จากสารานุกรมไทยสำหรับเยาวชน
หมวดหมู่:ทฤษฎีความน่าจะเป็น
หมวดหมู่:วิยุตคณิต
หมวดหมู่:ทฤษฎีเมเชอร์
ความงมงาย

แมวดำ ถือว่าเป็นสัตว์ที่นำมาซึ่งความโชคดีหรือโชคร้าย ขึ้นอยู่กับธรรมเนียม
ความงมงาย (superstition) คือความเชื่อหรือการกระทำที่มีฐานจากผู้เชื่อในโชคหรือแรงขับเคลื่อนที่ไม่มีเหตุผล, ไม่เป็นวิทยาศาสตร์ หรือเหนือธรรมชาติ เกือบทุกครั้งมาจากความโง่เขลา, ความเข้าใจผิดเกี่ยวกับวิทยาศาสตร์หรือเหตุภาพ, ความเชื่อในเรื่องโชคชะตาหรือไสยศาสตร์ หรือความกลัวในสิ่งที่ไม่รู้ โดยทั่วไปมักกล่าวถึงความเชื่อและการกระทำเกี่ยกับโชค, คำพยากรณ์ และสิ่งเหนือธรรมชาติ โดยเฉพาะความเชื่อต่อเหตุการณ์ในอนาคต
การตรวจสอบว่าสื่งใดเป็น ความงมงาย โดยทั่วไปถือเป็นการดูถูก สิ่งที่ถูกกล่าวโดยเฉพาะมักถูกเรียกเป็นความเชื่อพื้นบ้านในคติชนวิทยา
สิ่งของที่เกี่ยวกับความงมงายหรือโชคลาภนั้นมีจำนวนมาก ขึ้นอยู่กับสังคมต่าง ๆ เช่น แมวสีดำ, เท้ากระต่าย, ลูกสนุ๊กสีดำ

**อ้างอิง**
หมวดหมู่:ไสยศาสตร์
วิกิพีเดีย:วันนี้ในอดีต/13 เมษายน

13 เมษายน: วันมหาสงกรานต์- พ.ศ. 2462 (ค.ศ. 1919) – ทหารของเจ้าอาณานิคมอังกฤษก่อการสังหารหมู่ผู้ชุมนุมโดยสงบในสวนจลิยานวาลาบาค ที่อมฤตสระ ประเทศอินเดีย มีผู้เสียชีวิตมากกว่า 300 ราย (อนุสรณ์ในภาพ)- พ.ศ. 2484 (ค.ศ. 1941) – สหภาพโซเวียตและจักรวรรดิญี่ปุ่นลงนามสนธิสัญญาความเป็นกลาง ซึ่งมีผลจนสงครามโลกครั้งที่สองใกล้ยุติ- พ.ศ. 2518 (ค.ศ. 1975) – เกิดการปะทะกันสั้น ๆ ระหว่างกะตาอิบกับองค์การปลดปล่อยปาเลสไตน์ ในเบรุต ถือกันว่าเป็นจุดเริ่มต้นของสงครามกลางเมืองเลบานอน- พ.ศ. 2540 (ค.ศ. 1997) – ในกีฬากอล์ฟ ไทเกอร์ วูดส์ วัย 21 ปี กลายเป็นนักกอล์ฟอายุน้อยที่สุดในประวัติศาสตร์ที่คว้าแชมป์มาสเตอส์ทัวร์นาเมนต์- พ.ศ. 2560 (ค.ศ. 2017) – กองทัพอากาศทิ้งระเบิดโมแอบ ซึ่งเป็นระเบิดที่ไม่ใช่ปรมาณูที่ร้ายแรงที่สุดของสหรัฐ เป็นครั้งแรกในการโจมตีทางอากาศที่นันการ์ฮาร์ ประเทศอัฟกานิสถาน
ดูเพิ่ม: 12 เมษายน – 13 เมษายน – 14 เมษายน
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/14 เมษายน

14 เมษายน:- พ.ศ. 2014 (ค.ศ. 1471) – สงครามดอกกุหลาบ: ฝ่ายราชวงศ์ยอร์กอันมีพระเจ้าเอ็ดเวิร์ดที่ 4 เป็นผู้นำมีชัยเหนือฝ่ายราชวงศ์แลงคัสเตอร์ ใกล้เมืองบาร์เนต พร้อมทั้งฆ่าริชาร์ด เนวิลล์ เอิร์ลที่ 16 แห่งวอริก- พ.ศ. 2408 (ค.ศ. 1865) – จอห์น วิลค์ส บูธ นักแสดงและผู้สนับสนุนฝ่ายสมาพันธรัฐ ยิงอับราฮัม ลินคอล์น ประธานาธิบดีสหรัฐ เสียชีวิต (ในภาพ) ในโรงละครฟอดส์ กรุงวอชิงตัน ดี.ซี.- พ.ศ. 2513 (ค.ศ. 1970) – ถังออกซิเจนของยานอะพอลโล 13 ที่บรรทุกนักบินอวกาศเดินทางไปดวงจันทร์ ระเบิดห่างจากโลก 321,860 กิโลเมตร ทำให้ต้องยกเลิกปฏิบัติการดังกล่าว- พ.ศ. 2546 (ค.ศ. 2003) – มีประกาศว่า โครงการจีโนมมนุษย์เสร็จสมบูรณ์แล้ว- พ.ศ. 2553 (ค.ศ. 2010) – เกิดแผ่นดินไหวขนาด 6.9 ในยูซู มณฑลชิงไห่ ประเทศจีน มีผู้เสียชีวิตเกือบ 2,700 คน
ดูเพิ่ม: 13 เมษายน – 14 เมษายน – 15 เมษายน
จดหมายเหตุ – รายชื่อบทความวันนี้ในอดีต
เลขคณิต

เลขคณิต (arithmetic) เป็นสาขาหนึ่งของคณิตศาสตร์ซึ่งนับได้ว่าเป็นหนึ่งในจุดเริ่มของคณิตศาสตร์ด้วย เลขคณิตสนใจคุณสมบัติพื้นฐานของ การดำเนินการ บางประเภทกับตัวเลข ส่วนความหมายที่ใช้โดยนักคณิตศาสตร์นั้น คำว่า เลขคณิต มักถูกใช้ในความหมายเดียวกันกับทฤษฎีจำนวน

หมวดหมู่:การศึกษาคณิตศาสตร์
ไสยศาสตร์

ไฟล์:Yantric Matrices04.jpg|thumb|ยันต์เป็นเครื่องรางชนิดหนึ่ง ซึ่งเกี่ยวข้องกับไสยศาสตร์
ไสยศาสตร์ หมายถึง วิชาทางไสย อันเป็นลัทธิเกี่ยวกับเวทมนตร์คาถาที่เชื่อว่ามาจากศาสนาพราหมณ์ โดยเฉพาะจากคัมภีร์อถรรพเวท การสมาธิ การลงเลขยันต์ ที่มีพิธีเพื่อให้เกิดสิริมงคลไว้ป้องกันอันตรายต่อตนเองหรือทำอันตรายต่อผู้อื่น

**อ้างอิง**
 เชิงอรรถ
 บรรณานุกรม- อ้างหนังสือ|ผู้แต่ง = ราชบัณฑิตยสถาน|ชื่อหนังสือ = พจนานุกรม ฉบับราชบัณฑิตยสถาน พ.ศ. 2554 |URL = http://www.royin.go.th/dictionary/| จังหวัด = พิมพ์ครั้งที่ ๒, กรุงเทพฯ|พิมพ์ที่ = ราชบัณฑิตยสถาน|ปี = 2556|ISBN = 978-616-7073-80-4|จำนวนหน้า = 1,544
แอร์บัส

แอร์บัส (Airbus) โรงงานผลิตและประกอบเครื่องบินของแอร์บัสกรุ๊ป มีสำนักงานใหญ่ตั้งอยู่ในเมืองตูลูส ประเทศฝรั่งเศส โรงงานนี้รับผิดชอบในสายงานผลิตเครื่องบินพลเรือน โดยชิ้นส่วนต่างๆที่นำมาประกอบเครื่องบินในโรงงานนี้ ถูกผลิตจากฐานการผลิตย่อยกว่า 16 แห่งในฝรั่งเศส เยอรมนี สเปน จีน สหราชอาณาจักร และสหรัฐอเมริกา โรงงานนี้มีลูกจ้างทั้งหมด 73,958 คน
โรงงานแห่งนี้ก่อตั้งในปี 1970 โดยใช้ชื่อว่า แอร์บัสอินดัสทรี (Airbus Industrie) จากการร่วมทุนโดยบริษัทเอกชนด้านการบินหลาย ๆ แห่งในยุโรป หวังเป็นคู่แข่งกับบริษัทผลิตเครื่องบินของสหรัฐอเมริกาอย่าง โบอิง แมคดอนเนลล์ดักลาส โดยเครื่องบินแบบแรกที่ถูกผลิตขึ้นจากโรงงานนี้คือ แอร์บัส เอ300 ซึ่งขึ้นบินครั้งแรกในปี 1972 ถือเป็นเครื่องบินโดยสารลำตัวกว้างสองเครื่องยนต์ลำแรกของโลก

**โรงงานผลิตของแอร์บัส**
แอร์บัสมีโรงงานการผลิตในสถานที่ต่างๆทั่วยุโรปและเอเชีย ดังนี้:- ตูลูซ, ฝรั่งเศส (ตระกูล เอ320, เอ330, เอ350)- ฮัมบูวร์ค, เยอรมนี (ตระกูล เอ320)- เซบิยา, สเปน (เอ400เอ็ม)- เทียนจิน, จีน (ตระกูล เอ320)- โมบีล, รัฐแอละแบมา, สหรัฐ (เอ220 และตระกูล เอ320)- มิราเบล, แคนาดา (เอ220)- บรอจตัน, เวลส์ — ปีกอากาศยาน

**สายการผลิต**

**สายการผลิตในปัจจุบัน**

**สายการผลิตในอดีต**

**สมุดภาพ**
File:Airbus A220-300 Swiss International Air Lines HB-JCA (35616272372).jpg|แอร์บัส เอ220
File:Kuwait Airways Airbus A300 Bidini.jpg|แอร์บัส เอ300
File:YL-LCA Airbus A310 Tarom (7733505184).jpg|แอร์บัส เอ310
File:Lufthansa Airbus A320-211, D-AIQF@ZRH,25.03.2008-505af - Flickr - Aero Icarus.jpg|แอร์บัส เอ320
File:Eurowings Discover A330 landing in Frankfurt.jpg|แอร์บัส เอ330
File:RP-C3431 A340-313X Philippine YVR 15APR10 (4524067767) mod.jpg|แอร์บัส เอ340
File:EGLL - Airbus A350 - Finnair - OH-LWA (43019454275).jpg|แอร์บัส เอ350
File:D-AIMC Lufthansa Airbus A380 "Peking" FRA.jpg|แอร์บัส เอ380

**ดูเพิ่ม**
 แอร์บัสกรุ๊ป- แอร์บัสเฮลิคอปเตอร์- แอร์บัสสเปซแอนด์ดีเฟนซ์

**อ้างอิง**

**แหล่งข้อมูลอื่น**
  บริษัทแอร์บัส
อแอร์บัส
หมวดหมู่:ผู้ผลิตเครื่องบิน
หมวดหมู่:บริษัทของสหราชอาณาจักร
หมวดหมู่:บริษัทที่ก่อตั้งในปี พ.ศ. 2544
โบอิง

โบอิ้ง (The Boeing Company) เป็นบริษัทผู้ผลิตเครื่องยนต์อากาศยานและยุทโธปกรณ์ มีสำนักงานใหญ่ตั้งอยู่ที่ชิคาโก รัฐอิลลินอย สหรัฐอเมริกา โบอิงนับเป็นบริษัทผู้ผลิตเครื่องบินที่มีรายได้มากที่สุดในโลก และเป็นผู้ผลิตยุทโธปกรณ์อันดับสองของโลก
ในปี พ.ศ. 2549 โบอิงเป็นผู้ผลิตเครื่องบินที่มีจำนวนสั่งซื้อมากที่สุดในโลก  มีสัดส่วนการตลาดร้อยละ 55 สำหรับยอดสั่งซื้อ และร้อยละ 54 สำหรับยอดส่งมอบ กุมชัยชนะเหนือแอร์บัสเป็นครั้งแรกนับตั้งแต่ปี พ.ศ. 2543 เป็นต้นมา นอกจากนี้ยังเป็นผู้ส่งออกรายใหญ่ที่สุดในสหรัฐอเมริกา ปัจจุบันมีการตั้งข้อสังเกตเรื่องคุณภาพส่งผลถึงเรื่องความปลอดภัย เป็นที่จับตาจากหลายฝ่ายทั่วโลก

**แผนก**
บริษัทโบอิงแบ่งออกเป็น 2 ส่วนใหญ่ คือ ฝ่ายเครื่องบินพาณิชย์โบอิง (Boeing Commercial Airplanes) และฝ่ายยุทโธปกรณ์โบอิง (Integrated Defense Systems) ซึ่งดูแลเรื่องการผลิตชิ้นส่วนยานอวกาศและอาวุธยุทโธปกรณ์ทางทหาร- Boeing Australia, Ltd.- Boeing Capital- Boeing Commercial Airplanes
** Airplane Programs 
** 787 Program 
** Commercial Aviation Services 
** บริษัทลูก:
***  Aeroinfo Systems
***  Alteon Training date=2006-11-30 , เดิมคือ FlightSafetyBoeing
***  Aviall, Inc.
***  Aviation Partners Boeing, ถือหุ้น 50/50 ร่วมกับ Aviation Partners Inc.
***  Continental Datagraphics
*** Jeppesen, เดิมคือ Jeppesen Sanderson
***  Preston Aviation Solutions- Boeing Integrated Defense Systems
** Advanced Systems
** Network & Space Systems
*** Boeing Satellite Development Center, เดิมคือหน่วยงานของ Hughes Electronics
** Precision Engagement & Mobility Systems
** Support Systems
** Joint Ventures
*** Sea Launch (40% โบอิง)
*** United Launch Alliance (ร่วมกับ Lockheed Martin)
*** United Space Alliance (ร่วมกับ Lockheed Martin)- Phantom Works
** Intellectual Property Management
** Corporate Engineering & Technology- Boeing Shared Services Group
** Information Technology
** Boeing Realty
** Boeing Travel Management Company

**อ้างอิง**

**ดูเพิ่ม**
 แอร์บัส

**แหล่งข้อมูลอื่น**
  บริษัทโบอิง จำกัด 

หมวดหมู่:ผู้ผลิตเครื่องบิน
หมวดหมู่:บริษัทของสหรัฐ
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทที่ก่อตั้งในปี พ.ศ. 2459
หมวดหมู่:อดีตบริษัทจดทะเบียนในตลาดหลักทรัพย์โตเกียว
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:บริษัทผู้ผลิตยานพาหนะที่ก่อตั้งในปี พ.ศ. 2459
ภาษาอาร์มีเนีย

ภาษาอาร์มีเนีย (อักขรวิธีดั้งเดิม: հայերէն, อักขรวิธีปฏิรูป: հայերեն, pron) เป็นภาษาตระกูลอินโด-ยูโรเปียนที่พูดในเทือกเขาคอเคซัส (โดยเฉพาะในประเทศอาร์มีเนีย) และใช้โดยชุมชนชาวอาร์มีเนียในต่างประเทศ เป็นแขนงย่อยของตัวเองในภาษาตระกูลอินโด-ยูโรเปียน โดยที่ไม่มีภาษาที่ใกล้เคียงที่ยังคงใช้อยู่ในปัจจุบัน ในปัจจุบัน มีหลายคนเชื่อว่าภาษาอาร์มีเนียเป็นภาษาที่สัมพันธ์ใกล้เคียงกับภาษาฟรีเจียน (Phrygian) ที่สูญพันธุ์ 
จากภาษาที่ปรากฏอยู่ในปัจจุบัน ภาษากรีกน่าจะมีความสัมพันธ์ที่ใกล้เคียงทีสุดกับภาษาอาร์มีเนีย ภาษาอาร์มีเนียมีคำยืมจากภาษาเปอร์เซีย ซึ่งเป็นภาษากลุ่มอินโด-ยูโรเปียนด้วย จำนวนผู้พูดภาษาอาร์มีเนียทั่วโลกอาจมีจำนวนระหว่าง 5 ถึง 7 ล้านคน

**อ้างอิง**

**บรรณานุกรม**
doi=10.1163/157338406777979412 

**อ่านเพิ่ม**
 Adjarian, Hrachya H. (1909) Classification des dialectes arméniens, par H. Adjarian. Paris: Honoré Champion.- Clackson, James. 1994. The Linguistic Relationship Between Armenian and Greek. London: Publications of the Philological Society, No 30. (and Oxford: Blackwell Publishing)- Holst, Jan Henrik (2009) Armenische Studien. Wiesbaden: Harrassowitz.- Mallory, J. P. (1989) In Search of the Indo-Europeans: Language, Archaeology and Myth. London: Thames & Hudson.- s2cid=212688448 - Vaux, Bert. 1998. The Phonology of Armenian. Oxford: Clarendon Press.- Vaux, Bert. 2002. "The Armenian dialect of Jerusalem." in Armenians in the Holy Land. Louvain: Peters.

**แหล่งข้อมูลอื่น**
  Armenian Lessons date=2016-02-16  (free online through the  Linguistics Research Center at UT Austin)-  Armenian Swadesh list of basic vocabulary words (from Wiktionary's  Swadesh list appendix)-  ARMENIA AND IRAN iv. History, discussion, and the presentation of Iranian influences in Armenian Language over the millennia-  Nayiri.com (Library of Armenian dictionaries)-  dictionaries.arnet.am Collection of Armenian XDXF and Stardict dictionaries-  Grabar (Brief introduction to Classical Armenian also known as Grabar)-  բառարան.հայ – พจนานุกรมภาษาอาร์มีเนีย
หมวดหมู่:ตระกูลภาษาอินโด-ยูโรเปียน
หมวดหมู่:ภาษาในประเทศอาร์มีเนีย
หมวดหมู่:ภาษาประธาน–กรรม–กริยา
จำนวนประกอบ

จำนวนประกอบ (composite number) คือจำนวนเต็มบวกที่สามารถแยกตัวประกอบได้เป็นผลคูณของจำนวนเฉพาะ 2 จำนวนขึ้นไป จำนวนเต็มทุก ๆ จำนวนยกเว้น 1 กับ 0 จะเป็นจำนวนเฉพาะหรือจำนวนประกอบ อย่างใดอย่างหนึ่งเท่านั้น จำนวนเต็ม 14 เป็นจำนวนประกอบ เพราะว่ามันแยกตัวประกอบได้เป็น 2 × 7
จำนวนประกอบ 48 ตัวแรกมีดังนี้
:4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32, 33, 34, 35, 36, 38, 39, 40, 42, 44, 45, 46, 48, 49, 50, 51, 52, 54, 55, 56, 57, 58, 60, 62, 63, 64, 65, 66, 68, 69, 70, 72, 74, 75, 76, 77, 78, 80, 81, 82, 84, 85, 86, 87, 88, 90, 91, 92, 93, 94, 95, 96, 98, 99, 100, 102, 104, 105, 106, 108, 110, 111, 112, 114, 115, 116, 117, 118, 119, 120, ... id=A002808
จำนวนประกอบทุกจำนวนสามารถเขียนเป็นผลคูณของจำนวนเฉพาะอย่างน้อยสองจำนวน (ไม่จำเป็นต้องต่างกัน) นอกจากนี้ การเขียนแสดงจำนวนประกอบในรูปนี้ต่างกันได้เพียงลำดับการเรียงจำนวนเฉพาะ ตามทฤษฎีบทมูลฐานของเลขคณิต

**คุณสมบัติ**
 จำนวนคู่ทุกจำนวนที่มากกว่า 2 เป็นจำนวนประกอบ- จำนวนประกอบทุกจำนวน ไม่เป็นจำนวนเฉพาะ- จำนวนประกอบที่น้อยที่สุดคือ 4-  สำหรับจำนวนประกอบ  ทุกจำนวนที่มากกว่า 4 (ทฤษฎีบทของวิลสัน)-  สำหรับจำนวนประกอบ  ทุกจำนวนที่มากกว่า 4 (ทฤษฎีบทประกอบ)

**อ้างอิง**
หมวดหมู่:ทฤษฎีจำนวน
หมวดหมู่:เลขคณิต
จำนวนเฉพาะสัมพัทธ์

จำนวนเฉพาะสัมพัทธ์ (coprime หรือ relatively prime) ในคณิตศาสตร์ จำนวนเต็ม a และ b เป็นจำนวนเฉพาะสัมพัทธ์ก็ต่อเมื่อ มันไม่มีตัวประกอบร่วมนอกจาก 1 และ -1, หรือกล่าวได้ว่า ถ้าตัวหารร่วมมาก คือ 1
ตัวอย่างเช่น 8 และ 9 เป็นจำนวนเฉพาะสัมพัทธ์ แต่ 6 และ 9 ไม่เป็นจำนวนเฉพาะสัมพัทธ์ เพราะทั้งคู่หารด้วย 3 ลงตัว จำนวน 1 เป็นจำนวนเฉพาะสัมพัทธ์กับจำนวนเต็มทุกจำนวน จำนวน 0 เป็นจำนวนเฉพาะสัมพัทธ์กับ 1 และ -1 เท่านั้น
วิธีที่ใช้หาว่าจำนวนสองจำนวนเป็นจำนวนเฉพาะสัมพัทธ์หรือไม่อย่างรวดเร็ว คือใช้ ขั้นตอนวิธีแบบยุคลิด

**คุณสมบัติ**
มีเงื่อนไขจำนวนหนึ่งซึ่งสมมูลกับการที่ a และ b เป็นจำนวนเฉพาะสัมพันธ์- มีจำนวนเต็ม x และ y ที่ทำให้ ax + by = 1 (ดูหัวข้อเอกลักษณ์ของเบซู)- จำนวนเต็ม b มีอินเวอร์สการคูณ ที่มอดุโล a นั่นคือมีจำนวนเต็ม y ที่ทำให้ by ≡ 1 (mod a) กล่าวอีกแบบหนึ่งคือ b เป็นหน่วยหนึ่งในริง Z/aZ ของจำนวนเต็มมอดุโล a

**ดูเพิ่ม**
 ตัวหารร่วมมาก
หมวดหมู่:ทฤษฎีจำนวน
การเชื่อมเชิงตรรกศาสตร์

การเชื่อมเชิงตรรกศาสตร์ (logical conjunction) หรือที่มักเรียกว่า และ (and) คือตัวดำเนินการทางตรรกศาสตร์ที่ให้ผลลัพธ์เป็นจริง ถ้าตัวถูกดำเนินการทั้งสองตัวมีค่าเป็นจริง

**สัญลักษณ์**
ในคณิตศาสตร์และตรรกศาสตร์  ∧ , & หรือ  × 
อิเล็กทรอนิกส์    ⋅ 
ภาษาเขียนโปรแกรม &, &&, หรือ and

**นิยาม**
ในตรรกศาสตร์และในสาขาทางเทคนิคที่ใช้คำนี้ การเชื่อม หรือ และ คือตัวดำเนินการทางตรรกศาสตร์ในแคลคูลัสเชิงประพจน์ และกฎการอนุมานในระบบนิรนัย ผลของการเชื่อมสองประพจน์เข้าด้วยกันถูกเรียกว่า ประพจน์เชื่อม ซึ่งจะมีค่าเป็นจริง ก็ต่อเมื่อ ประพจน์ที่ถูกนำมารวมกันนั้นมีค่าจริงทั้งคู่ ในกรณีอื่น ๆ ผลลัพธ์จะมีค่าเป็นเท็จ
ในกรณีสองตัวแปรป้อนเข้า A และ B ตารางค่าความจริงของตัวดำเนินการเป็นดังนี้
โดยสามัญสำนึกแล้ว ตัวดำเนินการดังกล่าว ทำหน้าที่เหมือนกับคำว่า "และ" ประโยคที่ว่า "ฝนตก และฉันอยู่ในบ้าน" ยืนยันว่าทั้งสองประโยคเป็นจริงทั้งคู่ นั่นคือ "ฝนตก" และ "ฉันอยู่ในบ้าน" ในทางตรรกศาสตร์ เราจะกล่าวได้ว่า ให้ A แทน "ฝนตก", B แทน "ฉันอยู่ในบ้าน" ซึ่งรวมกันแล้วจะได้ A และ B

**ดูเพิ่ม**
 พีชคณิตแบบบูล- การเลือกเชิงตรรกศาสตร์
หมวดหมู่:ตรรกศาสตร์
ลูกบาศก์เมตร

ลูกบาศก์เมตร (langx|en|cubic metre (ในเครือจักรภพอังกฤษและแบบสะกดของสำนักงานชั่งตวงวัดระหว่างประเทศ) หรือ cubic meter (ในอังกฤษแบบอเมริกัน)) เป็นหน่วยฐานเอสไอของปริมาตรที่มีสัญลักษณ์ระบบหน่วยวัดระหว่างประเทศเป็น m3 เทียบได้กับลูกบาศก์ที่มีความกว้าง 1 เมตร ยาว 1 เมตร สูง 1 เมตร ตัวย่อของหน่วยวัดคือ ม³ (m³) หรือ ลบ.ม.

**การแปลง**
ในยูนิโคดมีสัญลักษณ์ลูกบาศก์เมตรเป็น Square M Cubed ❰ ㎥ ❱.

**พหุคูณและพหุคูณย่อย**

**พหุคูณ**
ลูกบาศก์เดคาเมตร
ปริมาตรของลูกบาศก์ที่ยาวด้านละหนึ่งเดคาเมตร (10 ม.)
เท่ากับเมกะลิตร
1 dam3 = u=m3 = 1 ML
ลูกบาศก์เฮกโตเมตร
ปริมาตรของลูกบาศก์ที่ยาวด้านละหนึ่งเฮกโตเมตร (100 ม.)
เท่ากับกิกะลิตร
ในวิศวกรรมโยธามักย่อเป็นล้านลูกบาศก์เมตร (MCM; million cubic metres)
1 hm3 = u=m3 = 1 GL

ลูกบาศก์กิโลเมตร
ปริมาตรของลูกบาศก์ที่ยาวด้านละหนึ่งกิโลเมตร (u=ม.)
เท่ากับเทระลิตร
1 km3 = u=m3 = 1 TL (810713.19 เอเคอร์-ฟุต; 0.239913 ลูกบาศก์ไมล์)

**พหุคูณย่อย**
ลูกบาศก์เดซิเมตร
ปริมาตรของลูกบาศก์ที่ยาวด้านละหนึ่งเดซิเมตร (0.1 ม.)
เท่ากับลิตร
1 dm3 = 0.001 m3 = 1 L
ลูกบาศก์เซนติเมตร
ปริมาตรของลูกบาศก์ที่ยาวด้านละหนึ่งเซนติเมตร (0.01 ม.)
เท่ากับมิลลิลิตร
1 cm3 = u=m3 = 10−6 m3 = 1 mL
ลูกบาศก์มิลลิเมตร
ปริมาตรของลูกบาศก์ที่ยาวด้านละหนึ่งมิลลิเมตร (0.001 ม.)
เท่ากับไมโครลิตร
1 mm3 = u=m3 = 10−9 m3 = 1 µL

**อ้างอิง**
หมวดหมู่:อันดับของขนาด (ปริมาตร)
หมวดหมู่:หน่วยปริมาตร
หมวดหมู่:หน่วยอนุพัทธ์เอสไอ
การเลือกเชิงตรรกศาสตร์

การเลือกเชิงตรรกศาสตร์ (logical disjunction) หรือที่มักเรียกว่า หรือ (or) คือตัวดำเนินการทางตรรกศาสตร์ที่ให้ผลลัพธ์เป็นจริง ถ้าตัวถูกดำเนินการบางตัว (หรือทั้งสองตัว) มีค่าเป็นจริง

**นิยาม**
OR Logic Gate
ในตรรกศาสตร์และคณิตศาสตร์, ประพจน์เลือก คือประโยคที่เชื่อมด้วย "หรือ" ยกตัวอย่างเช่น "มานะเล่นฟุตบอล หรือ มานีทำการบ้าน" เป็นประพจน์เลือก
สังเกตว่าในชีวิตประจำวัน เมื่อเราใช้คำว่า "หรือ" เราอาจหมายความว่าอย่างใดอย่างหนึ่ง แต่ไม่ใช่ทั้งสองอย่าง (เช่น "คุณต้องการกาแฟหรือชา?") ในตรรกศาสตร์ ความหมายดังกล่าวถูกแทนด้วยการเลือกเฉพาะ หรือ "ออร์เฉพาะ" สำหรับกรณีของ "หรือ" นั้น เมื่อใช้อย่างเป็นทางการจะอนุญาตให้ทั้งสองส่วนของประโยคเป็นจริงได้ หลายครั้ง "หรือ" จึงมักถูกเรียกว่า "การเลือกรวม"
หมายเหตุ: ในการนิยาม "x + y" นั้นบูลได้ใช้เงื่อนไขเบื้องต้นในลักษณะเดียวกับคณิตศาสตร์ทั่วไป นั่นคือให้ x และ y นั้นไม่เกิดร่วมกัน อย่างไรก็ตาม ด้วยเหตุผลหลาย ๆ ประการ เจวอนส์และนักตรรกศาสตร์เกือบทุกคนในภายหลังได้เปลี่ยนให้นิยามของ "การบวกเชิงตรรกศาสตร์" อยู่ในรูปที่สองส่วนของประโยคเกิดพร้อมกันได้
สำหรับกรณีที่มีตัวแปรป้อนเข้าสองจำนวน A และ B, ตารางค่าความจริงของ "หรือ" เป็นดังนี้:
ในรูปทั่วไปแล้วประพจน์เลือกคือสูตรทางตรรกศาสตร์ที่สามารถมีสัญพจน์หนึ่งหรือหลายสัญพจน์ที่คั่นด้วย "หรือ" สัญพจน์เดี่ยวมักถือว่าเป็นประพจน์เลือกลดรูป

**สัญลักษณ์**
ประพจน์ "P หรือ Q" มักจะเขียนเป็น
 P  Q
การเลือกดังกล่าวนั้นจะเป็น "เท็จ" หาก ทั้ง P และ Q เป็น "เท็จ" ส่วนกรณีอื่น ๆ ทั้งหมด ถือว่าเป็นจริง
ต่อไปนี้เป็นเงื่อนไขการเลือกทั้งหมด
A  B
¬A  B
A  ¬B  ¬C  D  ¬E
แนวคิดเดียวกันนี้ในทฤษฎีเซ็ต เรียกว่า "ยูเนียน" (set theoretic union)

**คุณสมบัติการจัดหมู่และการสลับที่**
สำหรับอินพุทที่มากกว่าสอง อาจประยุกต์ใช้ or กับอินพุทสองตัวแรก และดังนั้น ผลลัพธ์จึงอาจถูกทำให้เป็น or ด้วยอินพุทต่อมาแต่ละตัว
 (A or B or C or D) ⇔ (((A or B) or C) or D)
เนื่องจาก "หรือ" เป็นการเปลี่ยนหมู่ ลำดับของอินพุทจึงไม่มีผล และไม่ว่าจะเปลี่ยนหมู่อย่างไร กฌ็จะได้ผลลัพธ์เหมือนกัน
ตัวดำเนินการ xor ก็เป็นการดำเนินการสลับที่ (commutative) ดังนั้น ลำดับของตัวถูกดำเนินการจึงไม่สำคัญ
 A or B ⇔ B or A

**การดำเนินการเชิงบิต**
การเลือกมักถูกใช้การดำเนินการเชิงบิต เช่น- 0 or 0 = 0- 0 or 1 = 1- 1 or 0 = 1- 1 or 1 = 1- 1010 or 1110 = 1110

**ดูเพิ่ม**
 พีชคณิตแบบบูล- การเชื่อมเชิงตรรกศาสตร์
หมวดหมู่:ตรรกศาสตร์
เจ้าชายแห่งเวลส์

เจ้าชายแห่งเวลส์ (Prince of Wales; Tywysog Cymru) เป็นพระอิสริยยศขององค์รัชทายาทแห่งพระมหากษัตริย์แห่งอังกฤษหรือสหราชอาณาจักรในขณะนั้น ราชประเพณีที่มกุฏราชกุมารของราชบัลลังก์อังกฤษจะได้รับพระอิสริยยศเป็นเจ้าชายแห่งเวลส์มีมาตั้งแต่คริสต์ศตวรรษที่ 14 อย่างไรก็ดีการไม่ได้รับแต่งตั้งให้ดำรงอิสริยยศนี้ไม่มีผลใดๆต่อสิทธิของผู้ที่จะสืบทอดราชบัลลังก์ บุคคลแรกที่ดำรงพระอิสริยยศเป็นเจ้าชายแห่งเวลส์คือ เจ้าชายละเวลินผู้ยิ่งใหญ่ (Llywelyn the Great)

**บทบาทและพระราชกิจ**
โดยแท้ที่จริงแล้วเจ้าชายแห่งเวลส์ก็เหมือนพระราชวงศ์องค์อื่น ๆ คือไม่มีพระราชอำนาจอะไร อย่างไรก็ตามครั้นที่สมเด็จพระเจ้าชาลส์ที่ 3 ดำรงพระอิสริยยศเป็นเจ้าชายแห่งเวลส์ ทรงตั้งพระราชปณิธาน 3 ข้อ:- ปฏิบัติภารกิจและหน้าที่ที่สนับสนุนพระมหากษัตริย์- ปฏิบัติภารกิจในฐานะองค์การกุศล- เผยแพร่และป้องกันชาติ, คุณธรรม และความเป็นเลิศ

**เจ้าชายแห่งเวลส์ในฐานะรัชทายาท**
ในฐานะพระรัชทายาทโดยนิตินัยของพระราชบิดา/พระราชมารดาผู้เป็นพระมหากษัตริย์ในขณะนั้น เจ้าชายผู้นั้นดำรงยศเป็น เจ้าชายแห่งเวลส์ มีตราประจำพระองค์ที่ใช้ในเวลส์ และมีพระราชพิธีสถาปนาโดยกษัตริย์ทรงสวมมงกุฎยุพราชพระราชทานให้
นอกจากในเวลส์แล้ว ในฐานะดยุกแห่งโรธเซย์เจ้าชายแห่งเวลส์ก็ยังคงทรงมีตราประจำพระองค์เพื่อใช้ต่างหากในสก็อตแลนด์ และในอังกฤษก็มีตราประจำดยุกแห่งคอร์นวอลล์ด้วย (ไม่ได้ใช้บ่อยนัก เพราะมักได้รับพระราชทานยศเป็นเจ้าชายแห่งเวลส์แล้ว)

**พระอิสริยยศ**
นอกจากตำแหน่ง เจ้าชายแห่งเวลส์ และเอิร์ลแห่งเชสเตอร์แล้ว ในฐานะพระราชโอรสพระองค์โต ยังคงทรงดำรงพระยศ ดยุกแห่งคอร์นวอลล์ ด้วย ผู้ที่ดำรงพระอิสริยยศเป็นเจ้าชายแห่งเวลส์ จะดำรงพระยศต่อไปนี้ทั้งหมด- เจ้าชายแห่งเวลส์ (Prince of Wales)- ดยุกแห่งคอร์นวอลล์ (Duke of Cornwall)- ดยุกแห่งรอธซี (Duke of Rothesay)- เอิร์ลแห่งเชสเตอร์ (Earl of Chester)- เอิร์ลแห่งคาร์ริก (Earl of Carrick)- บารอนแห่งเรนฟรูว์ (Baron of Renfrew)- ลอร์ดออฟดิไอลส์  (Lord of the Isles)- เจ้าชายและมหาเสวกแห่งสกอตแลนด์ (Prince and Great Steward of Scotland)

**รัชทายาทโดยนิตินัยกับโดยพฤตินัย**
ข้อควรทราบคือตำแหน่งเจ้าชายแห่งเวลส์นั้นจะพระราชทานให้กับ “รัชทายาท” เท่านั้น รัชทายาทโดยนิตินัยนั้นคือรัชทายาทผู้ที่จะไม่ถูกผู้อื่นแทรกขึ้นไปได้ในลำดับแห่งการสืบสันตติวงศ์ (คือมีพระราชสิทธิ์สูงที่สุด) ซึ่งตามปกติก็จะเป็นพระราชโอรสพระองค์โตที่สุดที่ยังมีชนมชีพอยู่ในพระมหากษัตริย์ หรือไม่เช่นนั้นก็เป็นพระราชนัดดา (หลานที่เป็นผู้ชาย) ที่เป็นพระโอรสองค์ใหญ่ในพระราชโอรสองค์ที่มีสิทธิ และพระโอรสองค์ใหญ่ของผู้มีสิทธิต่อๆ ไปตามกฎมณเทียรบาล พระราชธิดารวมทั้งบรรดาพี่น้อง (พระราชอนุชา พระเชษฐภคินีและพระกนิษฐา) ของกษัตริย์นั้นอาจจะถูกแทนที่โดยชายที่มีสิทธิ์ในราชบัลลังก์มากกว่า ดังนั้นพระองค์ท่านเหล่านั้นจึงเป็นแต่เพียง “ทายาทโดยสันนิษฐาน” (the Heir Presumptive) เท่านั้น เช่นในกรณีของสมเด็จพระราชินีนาถอลิซาเบธที่ 2 ในปัจจุบันผู้ไม่เคยได้การแต่งตั้งให้เป็นรัชทายาทโดยนิตินัย และไม่ทรงได้รับแต่งตั้งให้เป็นเจ้าหญิงแห่งเวลส์ เพราะตำแหน่งนั้นเป็นบรรดาศักดิ์สำหรับพระชายาของเจ้าชายแห่งเวลส์ และเป็นตำแหน่งสำหรับผู้เป็นเจ้าชายเท่านั้น

**รายพระนามผู้ที่เคยดำรงตำแหน่งเจ้าชายแห่งเวลส์**

**อ้างอิง**

**ดูเพิ่ม**
 เจ้าหญิงแห่งเวลส์

หมวดหมู่:เจ้าชายอังกฤษ
หมวดหมู่:เจ้าชายบริเตนใหญ่
หมวดหมู่:เจ้าชายสหราชอาณาจักร
หมวดหมู่:บรรดาศักดิ์สหราชอาณาจักร
หมวดหมู่:รายพระนามเจ้าชาย
ปรัมปราวิทยา

ประมวลเรื่องปรัมปรา (mythology) หมายถึง การรวบรวมเรื่องปรัมปรา (myth) เกี่ยวกับธรรมชาติ ประวัติศาสตร์ และจารีตประเพณี ของกลุ่มชนหนึ่ง และเรียกวิชาที่ศึกษาเกี่ยวกับเรื่องปรัมปราเหล่านี้ว่า ปรัมปราวิทยา หรือ ปุราณวิทยา (mythology)

**อ้างอิง ==
ตลาดเสรี

ตลาดเสรี คือตลาดในอุดมคติ ที่การตัดสินใจและกิจกรรมทางเศรษฐกิจทั้งหมดของปัจเจกบุคคล ที่เกี่ยวข้องกับการแลกเปลี่ยนเงินตรา สินค้า และบริการ กระทำด้วยความ สมัครใจ นั่นคือไม่มีการบีบบังคับและการลักทรัพย์ (บางครั้งนิยามของ "การบีบบังคับ" จะครอบคลุมถึง "การลักทรัพย์" ด้วย)  เมื่อกล่าวโดยทั่วไป เศรษฐกิจตลาดเสรี หมายถึงระบบเศรษฐกิจที่มีตลาดที่ ค่อนข้าง เสรี เช่นในระบบเศรษฐกิจเมื่อรัฐบาลใช้นโยบายปล่อยให้ทำไป ซึ่งจะแตกต่างกับระบบ แบบผสม หรือ แบบนิยมอำนาจรัฐ  ในทางเศรษฐศาสตร์มักใช้คำว่า "ตลาด" หรือ "กลไกตลาด" เพื่อหมายถึงการจัดสรรการผลิตโดยผ่านทางอุปสงค์และอุปทาน
ตลาดเสรีได้รับการสนับสนุนโดยผู้นิยมในเศรษฐศาสตร์แนวเสรีนิยม
หมวดหมู่:การตลาด
หมวดหมู่:เศรษฐศาสตร์
หมวดหมู่:ทุนนิยม
หมวดหมู่:ตลาด (เศรษฐศาสตร์)
การค้าเสรี

การค้าเสรี (Free Trade) คือแนวคิดทางเศรษฐศาสตร์ที่หมายถึงการซื้อขายสินค้าและบริการระหว่างประเทศโดยไม่มีการเก็บภาษีศุลกากร และการกีดกันทางการค้าอื่นๆ รวมไปถึงการเคลื่อนย้ายแรงงานและทุนข้ามเขตแดนระหว่างประเทศโดยอิสระ การค้าเสรีคือสภาวะที่ไม่มีการกีดกันใดๆ โดยรัฐบาลกับการค้าระหว่างปัจเจกบุคคลหรือบริษัท ที่อยู่คนละประเทศ โดยทั่วไปแล้ว การค้าระหว่างประเทศมักถูกจำกัดด้วยภาษี, ค่าธรรมเนียมในการนำเข้าและส่งออกสินค้า, และกฎเกณฑ์ที่ไม่เกี่ยวกับภาษีอากรในการนำเข้า ในทางทฤษฎีแล้วการค้าเสรีนั้นต้องการยกเลิกข้อจำกัดเหล่านี้ทั้งหมด อย่างไรก็ตาม ในความเป็นจริงแล้ว ในข้อตกลงทางการค้าที่เรียกว่า "การค้าเสรี" นั้น อาจสร้างข้อกีดกันบางอย่างขึ้นมาก็ได้ นักวิจารณ์มองว่าการกระทำดังกล่าวเกิดขึ้นเพื่อปกป้องผลประโยชน์ของบริษัท
บางกลุ่มประเทศ เช่น สหภาพยุโรป ได้เปิดให้มีการค้าเสรีรูปแบบหนึ่ง ระหว่างประเทศสมาชิก อย่างไรก็ตาม ยังมีการโต้เถียงกันอยู่ว่า การค้าเสรีนั้น จะช่วยประเทศโลกที่สามได้หรือไม่ และการค้าเสรีนั้น เป็นประโยชน์ต่อประเทศกำลังพัฒนาจริงหรือไม่

**ข้อสนับสนุนและข้อโต้แย้งของการค้าเสรี**

**เหตุผลทางเศรษฐศาสตร์สำหรับการค้าเสรี**

**ทรัพย์สินทางปัญญาและการค้าเสรี**

**บทความที่เกี่ยวข้อง**
 การค้าโดยชอบธรรม- เขตการค้าเสรี- เส้นทางการค้า

**แหล่งข้อมูลอื่น**
 http://www.ftadigest.com/ date=2006-08-13 -  กลุ่มศึกษาข้อตกลงเขตการค้าเสรีภาคประชาชน

หมวดหมู่:ธุรกิจระหว่างประเทศ
หมวดหมู่:เศรษฐศาสตร์ระหว่างประเทศ
หมวดหมู่:การค้าระหว่างประเทศ
หมวดหมู่:ธุรกิจ
Library

Library เป็นคำภาษาอังกฤษสามารถหมายถึง- ห้องสมุด สถานที่เก็บรวบรวมหนังสือ- ไลบรารี โปรแกรมในคอมพิวเตอร์เก็บรวบรวมคำสั่งเฉพาะต่างๆ
วิกิพีเดีย:วันนี้ในอดีต/15 เมษายน

15 เมษายน: - พ.ศ. 2455 (ค.ศ. 1912) – เรือโดยสาร อาร์เอ็มเอส ไททานิก จม (ภาพวาดในภาพ) หลังชนภูเขาน้ำแข็ง 2 ชั่วโมง 40 นาที มีผู้เสียชีวิตกว่า 1,500 คน- พ.ศ. 2495 (ค.ศ. 1952) – บี-52 สตราโตฟอร์เทรส เครื่องบินทิ้งระเบิดทางยุทธศาสตร์พิสัยไกลพลังเจ็ต ซึ่งปฏิบัติการโดยกองทัพอากาศสหรัฐเป็นส่วนใหญ่ ทำการบินครั้งแรก- พ.ศ. 2529 (ค.ศ. 1986) – ประธานาธิบดีโรนัลด์ เรแกนสั่งโจมตีทางอากาศต่อประเทศลิเบีย เป็นการตอบโต้เหตุระเบิดดิสโก้เธคในเบอร์ลินตะวันตกซึ่งมีชาวอเมริกันเสียชีวิต- พ.ศ. 2532 (ค.ศ. 1989) – มีผู้เสียชีวิต 97 คนในเหตุเหยียบกันตายระหว่างการแข่งขันฟุตบอลเอฟเอคัพรอบรองชนะเลิศ ระหว่างลิเวอร์พูลกับนอตติงแกมฟอเรสต์ ที่สนามกีฬาฮิลส์โบโร เชฟฟิลด์ ประเทศอังกฤษ นับเป็นโศกนาฏกรรมเกี่ยวข้องกับสนามกีฬาครั้งร้ายแรงที่สุดในประวัติศาสตร์อังกฤษ- พ.ศ. 2538 (ค.ศ. 1995) – ในการประชุมรัฐมนตรีความตกลงทั่วไปว่าด้วยภาษีศุลกากรและการค้าในมาร์ราคิช ประเทศโมร็อกโก ผู้แทน 124 ประเทศและประชาคมยุโรปลงนามความตกลงเพื่อสถาปนาองค์การการค้าโลก
ดูเพิ่ม: 14 เมษายน – 15 เมษายน – 16 เมษายน
จดหมายเหตุ – รายชื่อบทความวันนี้ในอดีต
ตารางตัวประกอบเฉพาะ

ตารางตัวประกอบเฉพาะ ในตารางนี้จะแสดงตัวประกอบเฉพาะของจำนวนเต็ม 1-1000

**1 ถึง 100**

**101 ถึง 200**

**201 ถึง 300**

**301 ถึง 400**

**401 ถึง 500**

**501 ถึง 600**

**601 ถึง 700**

**701 ถึง 800**

**801 ถึง 900**

**901 ถึง 1000**
หมวดหมู่:จำนวนเฉพาะ
หมวดหมู่:ทฤษฎีจำนวนมูลฐาน
ตัวประกอบเฉพาะ
หมวดหมู่:ตารางทางคณิตศาสตร์
ตารางตัวหาร

ตารางนี้จะแสดงตัวหารทั้งหมดของจำนวน 1 ถึง 1000
ตัวหาร ของจำนวนเต็ม n คือจำนวนเต็ม m ซึ่ง n/m เป็นจำนวนเต็ม (และมันก็จะเป็นตัวหารของ n ด้วย) ตัวอย่างเช่น 3 เป็นตัวหารของ 21 เพราะว่า 21/3 = 7 (และ 7 เป็นตัวหารของ 21 ด้วย)
ถ้า m เป็นตัวหารของ n แล้ว −m ก็จะเป็นตัวหารของ n ด้วย ตารางนี้จะแสดงเฉพาะตัวหารที่เป็นบวก

**การใช้ตาราง**
 d(n) คือ จำนวนของตัวหารบวกของ  n ซึ่งรวม 1 และ n- σ(n) คือ ผลบวกของตัวหารบวกทั้งหมดของ n ซึ่งรวม 1 และ n- s(n) คือ ผลบวกของตัวหารแท้ของ n ซึ่งไม่รวม n- จำนวนสมบูรณ์ (perfect number) คือจำนวนที่เท่ากับผลบวกของตัวหารแท้ของมัน นั่นคือ s(n)  = n จำนวนสมบูรณ์ที่อยู่ระหว่าง 1 ถึง 1000 คือ 6, 28 และ 496- จำนวนพร่อง (deficient number) คือจำนวนที่น้อยกว่าผลบวกของตัวหารแท้ของมัน นั่นคือ s(n)   n- จำนวนเฉพาะ (prime number) คือจำนวนที่มี 1 และตัวมันเองเป็นตัวหารเท่านั้น นั่นคือ d(n)  = 2

**1 ถึง 100**

**101 ถึง 200**

**201 ถึง 300**

**301 ถึง 400**

**401 ถึง 500**

**501 ถึง 600**

**601 ถึง 700**

**701 ถึง 800**

**801 ถึง 900**
>⁠.⁠<

**901 ถึง 1002**

**ดูเพิ่ม**
 ตารางตัวประกอบเฉพาะ
หมวดหมู่:ทฤษฎีจำนวนมูลฐาน
หมวดหมู่:จำนวน
ตัวหาร
หมวดหมู่:ตารางทางคณิตศาสตร์
อินเทอร์เน็ต2

อินเทอร์เน็ต2 (Internet2) หรือ UCAID เป็นเครือข่ายในการวิจัยที่เกิดจากการร่วมมือกันของมหาวิทยาลัย 207 แห่งในสหรัฐอเมริกา และได้การสนับสนุนจากบริษัทไอทีชั้นนำหลายแห่ง มีจุดประสงค์เพื่อทดลองเทคโนโลยีด้านเครือข่ายใหม่ๆ เช่น IPv6, IP multicasting และ quality of service ก่อนจะนำมาใช้จริงในอินเทอร์เน็ต 

**อ้างอิง**

**แหล่งข้อมูลอื่น**
  Home of Internet2
หมวดหมู่:อินเทอร์เน็ต
หมวดหมู่:เครือข่ายคอมพิวเตอร์
หมวดหมู่:ประวัติอินเทอร์เน็ต
เยน

ไฟล์:1000 yen Natsume Soseki.jpg|thumb|250px|right|ภาพแบงก์ 1000 เยน โดยมีรูปของ นัทซึเมะ โซเซกิ
เยน (ญี่ปุ่น: 円, สัญลักษณ์ ¥, รหัส ISO 4217  JPY) เป็นสกุลเงินของประเทศญี่ปุ่น มีหน่วยย่อคือ sen =1/100เยน และ rin 1/10 sen (ในปัจจุบันได้ยกเลิกแล้ว) โดยมีการใช้กันอย่างกว้างขวางทั่วโลก โดยนิยมเก็บเป็นเงินสำรอง รองลงมาจาก ดอลลาร์สหรัฐ และ เงินยูโร คำว่าเยน ภาษาญี่ปุ่นจะอ่านออกเสียงว่า เอน อย่างไรก็ตามการอ่านออกเสียง เยน ถือเป็นชื่อมาตรฐานใช้กันทั่วโลก สัญลักษณ์ลาตินคือ  ¥  ในขณะที่คนญี่ปุ่นจะนิยมเขียนเป็นตัวอักษรคันจิว่า  円
สกุลเงินนี้กลายเป็นสกุลเงินขยะเนื่องจากมูลค่าของมันลดลงอย่างรวดเร็วตั้งแต่ปี 2022 ตามปฏิทินเกรกอเรียน. ส่งผลให้สำนักงานแลกเปลี่ยนบางแห่งไม่สามารถแลกเปลี่ยนสกุลเงินกับสกุลเงินอื่นได้. คาดว่ามูลค่าสกุลเงินจะยังคงลดลงอย่างรวดเร็ว. ตามปฏิทินเกรโกเรียน อัตราการลดลงในช่วงครึ่งหลังของปี 2021 ถึง 2023 จะมากกว่า 40%.

**อัตราแลกเปลี่ยนเงินย้อนหลัง**
ตารางด้านล่างแสดงค่าเฉลี่ยรายเดือนของราคาซื้อขายทันที ดอลลาร์สหรัฐ–เยน (JPY ต่อ USD) ณ 17:00 น. JST:

**ธนบัตรเยน**

**ธนบัตรรุ่นอี**

**ธนบัตรรุ่นเอฟ**

**เหรียญเยน**

**อ้างอิง**

**หนังสืออ่านเพิ่ม**
 Medhurst, Walter Henry. (1830).   An English and Japanese, and Japanese and English Vocabulary: Compiled from Native Works. Batavia, Dutch East Indies: s.n..  OCLC  5452087- Hepburn, James Curtis. (1867).    A Japanese and English Dictionary. Shanghai: American Presbyterian Mission Press.  OCLC 32634467- Titsingh, Isaac. (1834). Siyun-sai Rin-siyo/Hayashi Gahō, 1652. Nipon o daï itsi ran; ou,   Annales des empereurs du Japon.  Paris: Oriental Translation Society of Great Britain and Ireland.   OCLC 5850691

**แหล่งข้อมูลอื่น**
  Japanese currency FAQ date=2004-02-18  in  Currency Museum, Bank of Japan date=2004-04-03 -  Images of historic and modern Japanese bank notes-  Money in Japan. A guide while traveling. date=2009-04-01 -  Chart: US-Dollar in Yen) -  Chart: 100 Yen in Euro - Japanese Yen on Wikinvest
หมวดหมู่:ประเทศญี่ปุ่น
หมวดหมู่:สกุลเงินเอเชีย
รูอาล อามึนเซิน

รูอาล เอ็งเงิลเบร็กต์ กราฟนิง อามึนเซิน  (Roald Engelbregt Gravning Amundsen; 16 กรกฎาคม ค.ศ. 1872 – ประมาณ 18 มิถุนายน ค.ศ. 1928) เป็นนักสำรวจชาวนอร์เวย์ และเป็นมนุษย์คนแรกที่ไปถึงขั้วโลกใต้ในวันที่ 14 ธันวาคม ค.ศ. 1911

**อ้างอิง**
1928
รูอาล อามึนเซิน
หมวดหมู่:บุคคลที่หายสาบสูญ
หมวดหมู่:บุคคลจากเทศมณฑลวีเกิน
ทฤษฎีจำนวน

ทฤษฎีจำนวน (number theory) เป็นสาขาหนึ่งของคณิตศาสตร์บริสุทธิ์ ซึ่งศึกษาเกี่ยวกับคุณสมบัติของจำนวนเต็ม นักคณิตศาสตร์ที่ศึกษาสาขานี้เรียกว่า นักทฤษฎีจำนวน นักทฤษฎีจำนวนศึกษาจำนวนเฉพาะ และโครงสร้างทางคณิตศาสตร์ที่สร้างขึ้นจากจำนวนเต็ม เช่น จำนวนตรรกยะ ตลอดจนถึงจำนวนอื่น ๆ ซึ่งเกิดจากการขยายนัยทั่วไปของจำนวนเต็ม เช่น จำนวนเชิงพีชคณิต
คำว่า "เลขคณิต" (arithmetic) มักถูกใช้เพื่ออ้างถึงทฤษฎีจำนวน นี่เป็นการเรียกในอดีต ซึ่งในปัจจุบันไม่ได้รับความนิยมเช่นเคย   ทฤษฎีจำนวนเคยถูกเรียกว่า เลขคณิตชั้นสูง ซึ่งเลิกใช้ไปแล้ว   อย่างไรก็ตามคำว่า "เลขคณิต" ยังปรากฏในสาขาทางคณิตศาสตร์อยู่ (เช่น ฟังก์ชันเลขคณิต เลขคณิตของเส้นโค้งวงรี หรือ ทฤษฎีบทมูลฐานของเลขคณิต)  ไม่ควรจะสับสนระหว่างคำว่า เลขคณิต นี้ กับเลขคณิตมูลฐาน (elementary arithmetic) หรือสาขาของตรรกศาสตร์ที่ศึกษาเลขคณิตปีอาโนในรูปของระบบรูปนัย

**ประวัติศาสตร์ของทฤษฎีจำนวน**

**สาขา**

**ทฤษฎีจำนวนพื้นฐาน**
เป็นสาขาหนึ่งของทฤษฎีจำนวนที่ศึกษาจำนวนโดยไม่ได้ใช้ความรู้ชั้นสูงจากสาขาอื่นเลย ปัญหาที่สาขานี้สนใจส่วนใหญ่แล้วจะเกี่ยวกับสมบัติที่น่าสนใจต่าง ๆ ของจำนวนเต็ม เช่น การหารลงตัว (divisibility) การแยกตัวประกอบเฉพาะ (prime factorization) และ จำนวนสมบูรณ์ (perfect number) เป็นต้น ทฤษฎีบทในทฤษฎีจำนวนพื้นฐานจำนวนมากมีประยุกต์ใช้ในคณิตศาสตร์สาขาอื่น เช่น ทฤษฎีบทเศษเหลือของจีน (Chinese remainder theorem) ในขณะที่ทฤษฎีบทเล็กของแฟร์มาต์ (Fermat's little theorem) และ ทฤษฎีบทของออยเลอร์ (Euler's theorem) ถูกนำไปใช้ในงานวิจัยด้านทฤษฎีพื้นฐานของการเข้ารหัส
ปัญหาบางอย่างในสาขานี้สามารถอธิบายให้เข้าใจได้ง่าย แต่ยังเป็นปัญหาเปิดจนถึงปัจจุบัน เช่น  - ข้อความคาดการณ์ของโกลด์บาช (Goldbach conjecture) - ข้อความคาดการณ์ของคาตาลอง (Catalan's conjecture)- ข้อความคาดการณ์จำนวนเฉพาะคู่แฝด (Twin prime conjecture) 

**ทฤษฎีจำนวนเชิงวิเคราะห์**
ทฤษฎีจำนวนเชิงวิเคราะห์ (Analytic number theory) เป็นการศึกษาทฤษฎีจำนวนผ่านเครื่องมือจากสาขาการวิเคราะห์เชิงจริง หรือการวิเคราะห์เชิงซ้อน จึงเป็นที่มาของชื่อดังกล่าว ลักษณะอีกอย่างหนึ่งของทฤษฎีจำนวนเชิงวิเคราะห์คือ เป็นการศึกษาทฤษฎีจำนวนผ่านการประมาณค่า
ทฤษฎีบทที่มีชื่อเสียงของสาขาทฤษฎีจำนวนเชิงวิเคราะห์คือ ทฤษฎีบทจำนวนเฉพาะ ในขณะที่หลายปัญหาเปิดในสาขานี้ก็เป็นที่รู้จักกันทั่วไป เช่น ข้อความคาดการณ์ฮาร์ดี-ลิตเติลวูด ปัญหาวอร์ริง และ สมมติฐานรีมันน์
เครื่องมือที่สำคัญในสาขาทฤษฎีจำนวนเชิงวิเคราะห์เช่น วิธีวงกลม วิธีตะแกรง และ แอล-ฟังก์ชัน นอกจากนี้ทฤษฎีของแบบมอดูลาร์ยังเป็นแกนหลักสำคัญของทฤษฎีจำนวนวิเคราะห์สมัยใหม่ด้วย

**ทฤษฎีจำนวนเชิงพีชคณิต**

**คำคม**

**อ้างอิง**
หมวดหมู่:คณิตศาสตร์
รัตติกาล

== เนื้อเรื่องย่อ**
เป็นเรื่องเกี่ยวกับโลกที่มีแต่กลางวันเนื่องจากมีดวงอาทิตย์หลายดวง  มีความเชื่อต่อๆกันมาว่าถ้าเมื่อใดเกิดกลางคืนขึ้น ก็จะเป็นหายนะของโลก ในที่สุดก็เกิดกลางคืนขึ้นจริงๆในรอบหลายพันปี

**ดูเพิ่ม**
 รายชื่อนิยายวิทยาศาสตร์
หมวดหมู่:บันเทิงคดีแนววิทยาศาสตร์
หมวดหมู่:งานเขียนของไอแซก อสิมอฟ
เนเมซิส 5000 ปีข้างหน้า

เนเมซิส 5000 ปีข้างหน้า (Nemesis) เป็นนิยายวิทยาศาสตร์ แต่งโดยไอแซค อสิมอฟ ตีพิมพ์ครั้งแรก ค.ศ. 1989 ฉบับภาษาไทยแปลและเรียบเรียงโดย พันธุ์ อรรณพ จัดพิมพ์โดย  สำนักพิมพ์ไต้ฝุ่น

**เนื้อเรื่องย่อ**
เป็นเรื่องเกี่ยวกับอนาคตที่มีประชากรล้นโลก ประชากรส่วนหนึ่งได้แยกออกไปอยู่ยังอาณานิคมลอยฟ้าที่เรียกว่าโรเตอร์ วันหนึ่งนักวิทยาศาสตร์ของโรเตอร์พบดาวฤกษ์ดวงใหม่ที่คิดว่าน่าจะไปตั้งถิ่นฐานได้จึงนำโรเตอร์ ในฐานะยานอวกาศขนาดยักษ์หลบหนีออกไปจากการควบคุมของโลก  ต่อมาก็มีการค้นพบอีกว่า ดาวฤกษ์ดวงนั้น มีวงโคจรเข้ามาหาโลกซึ่งถ้าเข้ามาใกล้พอ ก็จะสามารถทำลายล้างโลกลงไปได้อย่างสิ้นเชิง
หมวดหมู่:บันเทิงคดีแนววิทยาศาสตร์
หมวดหมู่:งานเขียนของไอแซก อสิมอฟ
ตำนานมนุษย์ล่องหน

ตำนานมนุษย์ล่องหน (Fade) เป็นนวนิยายแปลไทยจากเรื่อง Fade ที่ประพันธ์โดย โรเบิร์ต คูเมียร์ แปลและเรียบเรียงโดย ประดู่ลาย จัดพิมพ์ในไทยโดย  สำนักพิมพ์ไต้ฝุ่น
หมวดหมู่:บันเทิงคดีแนววิทยาศาสตร์
ขอฝืนลิขิตฟ้า

ขอฝืนลิขิตฟ้า เป็นหนังสือนวนิยายวิทยาศาสตร์แปลมาจากเรื่อง Colony ของ เบน โบวา (Ben Bova) แปลและเรียบเรียงโดย สุเมธ เชาวชุติ มีการตีพิมพ์ในไทย 2 ครั้งโดยสำนักพิมพ์ทอแสง
หมวดหมู่:บันเทิงคดีแนววิทยาศาสตร์